**ΔΙΚΑΙΟΛΟΓΗΤΙΚΑ ΑΠΑΡΑΙΤΗΤΑ ΚΑΤΑ ΤΗΝ ΑΝΑΛΗΨΗ ΥΠΗΡΕΣΙΑΣ ΤΩΝ ΑΝΑΠΛΗΡΩΤΩΝ**

Προς διευκόλυνση των σχολικών μονάδων παρακαλούνται οι αναπληρωτές που προσλήφθηκαν στη Δ/νση Δ.Ε. Φθιώτιδας να αποστείλουν άμεσα ηλεκτρονικά στο mail@dide.fth.sch.gr τα παρακάτω δικαιολογητικά:

* **Αστυνομική ταυτότητα**.
* Πτυχίο **σπουδών** *(στο οποίο να αναφέρεται ο βαθμός πτυχίου) και φωτοαντίγραφο του πιστοποιητικού παιδαγωγικής επάρκειας όταν υπάρχει. Σε περίπτωση ξενόγλωσσου πτυχίου απαιτείται το ξενόγλωσσο πτυχίο, η μετάφραση του, η ισοτιμία/αντιστοιχία από το ΔΟΑΤΑΠ και απολυτήριο Λυκείου*.
* **Μεταπτυχιακό** (*εφόσον υπάρχει*). Σε περίπτωση ξενόγλωσσου μεταπτυχιακού απαιτείται η φωτοτυπία του ξενόγλωσσου μεταπτυχιακού τίτλου, η μετάφραση του και η ισοτιμία/αντιστοιχία από ΔΟΑΤΑΠ.
* **Σεμινάριο 400 ωρών** (εάν υπάρχει και μόνο για τις προσλήψεις της Ειδικής Αγωγής)
* Για Προϋπηρεσία σε σχολεία Πρωτοβάθμιας και Δευτεροβάθμιας Εκπαίδευσης που είναι ήδη καταχωρισμένη στο ΟΠΣΥΔ δεν απαιτείται η αποστολή των βεβαιώσεων που αφορούν τη συγκεκριμένη προϋπηρεσία, πλην της βεβαίωσης προϋπηρεσίας 2021-2022, την οποία οφείλουν να αποστείλουν**. ΠΡΟΣΟΧΗ**: *Βεβαιώσεις προϋπηρεσίας από ΤΕΙ και ΙΕΚ* (*θα γίνονται δεκτές μόνο όσες αναγράφουν τις ώρες ανά μήνα και όχι συγκεντρωτικά ώρες ανά εξάμηνο).* ***Βεβαιώσεις προϋπηρεσιών*** *σε Ν.Π.Ι.Δ. ή άλλους φορείς θα γίνονται δεκτές μόνο όσες έχουν πλήρη στοιχεία (αποφάσεις πρόσληψης και απόλυσης, η ιδιότητα με την οποία υπηρετήσατε, η σχέση εργασίας, το ωράριο εργασίας – πλήρες ή μειωμένο – η νομική μορφή του φορέα, η διάρκεια της προϋπηρεσίας, βεβαίωση που να αναφέρει ότι εμπίπτουν στις διατάξεις του Ν.4354/2015 κ.α.)*
* Για όλες τις βεβαιώσεις προϋπηρεσίας που καταθέτουν οι αναπληρωτές πρέπει να αποστείλουν τα σχετικά ένσημα ή βεβαιώσεις ασφαλιστικού φορέα που αποδεικνύουν ότι για το χρονικό διάστημα για το οποίο προσφέρθηκε η προϋπηρεσία ήταν **ασφαλισμένος/η.** (Για περίοδο ασφάλισης μέχρι 31/12/2001 υποβάλλονται τα Ατομικά Δελτία Εισφορών ή βεβαίωση του ΙΚΑ όπου αναγράφεται η χρονική περίοδος ασφάλισης, ο συνολικός αριθμός ημερών ασφάλισης, το ονοματεπώνυμο του εργοδότη και η δραστηριότητά του. Για περίοδο ασφάλισης από 01/01/2002 και μετά, υποβάλλεται ο Ατομικός Λογαριασμός Ασφαλισμένου που εκδίδεται άμεσα από το ΙΚΑ (δηλαδή μια απλή εκτύπωση των ενσήμων από 01/01/2002 έως σήμερα).
* Πιστοποιητικό έγγραφο για το **Α.Φ.Μ. και την Δ.Ο.Υ.** (**φωτοτυπία εκκαθαριστικού ή Βεβαίωσης απόδοσης ΑΦΜ**)
* Αριθμός λογαριασμού **ΕΘΝΙΚΗΣ ΤΡΑΠΕΖΑΣ** (Φωτοτυπία της πρώτης σελίδας του βιβλιαρίου τράπεζας όπου θα αναγράφεται καθαρά ο ΙΒΑΝ και ο αναπληρωτής θα είναι ο πρώτος δικαιούχος).
* **Αριθμός Μητρώου ΙΚΑ** και **ΑΜΚΑ** (ΦΩΤΟΤΥΠΙΑ ΣΕΛΙΔΑΣ **ΒΙΒΛΙΑΡΙΟΥ ΑΣΘΕΝΕΙΑΣ** ή **Βεβαίωση του ΙΚΑ** στην οποία αναγράφονται ΑΜΑ και ΑΜΚΑ)
* Πιστοποιητικό οικογενειακής κατάστασης (μόνο εάν είστε έγγαμοι ή/και με ανήλικα τέκνα). Σε περίπτωση τέκνου σπουδάζοντος ή υπηρετούντος τη στρατιωτική θητεία απαιτούνται και οι αντίστοιχες βεβαιώσεις φοίτησης ή υπηρέτησης.
* Πιστοποιητικό στρατολογίας τύπου Α (εάν υπάρχει) για τους άρρενες.
* Πιστοποιητικό αναπηρίας (εφόσον υπάρχει).

**Σας επισημαίνουμε ότι κατά την ημερομηνία ανάληψης υπηρεσίας οι εκπαιδευτικοί θα πρέπει να μην δεσμεύονται από ιδιότητες όπως: συμμετοχή σε εταιρείες, εμπορική δραστηριότητα, ιδιοκτησία ή/και διδασκαλία σε φροντιστήριο, εργάζονται με συμβάσεις ιδιωτικού δικαίου ορισμένου χρόνου σε Δ/νση Εκπαίδευσης ή με κάποιο πρόγραμμα συγχρηματοδοτούμενο από ΕΚΤ.**

Οι προσλαμβανόμενοι αναπληρωτές αναλαμβάνουν απευθείας στη σχολική μονάδα τοποθέτησης και όχι στη Δ/νση Δευτεροβάθμιας Εκπ/σης. Στο σχολείο που αναλαμβάνουν υπηρεσία θα πρέπει να προσκομίσουν τα παρακάτω δικαιολογητικά:

* **ΠΡΟΣΦΑΤΕΣ ΠΡΩΤΟΤΥΠΕΣ Γνωματεύσεις**: α) Παθολόγου ή γενικού ιατρού και β) Ψυχιάτρου, είτε του Δημοσίου είτε ιδιωτών με τις οποίες πιστοποιείται η υγεία και η φυσική και ψυχική καταλληλότητα των υποψηφίων εκπαιδευτικών να ασκήσουν διδακτικά καθήκοντα. Οι γνωματεύσεις ισχύουν μόνο για την διάρκεια των συμβάσεων που υπογράφονται κάθε φορά.
* Υπεύθυνη δήλωση σύμφωνα με το [υπόδειγμα](https://www.minedu.gov.gr/publications/docs2021/2021-22_espa/%CE%A5%CE%A0%CE%95%CE%A5%CE%98%CE%A5%CE%9D%CE%97_%CE%94%CE%97%CE%9B%CE%A9%CE%A3%CE%97_%CE%91%CE%9D%CE%91%CE%A0%CE%9B%CE%97%CE%A1%CE%A9%CE%A4%CE%A9%CE%9D.doc) (επισυνάπτεται)
* Υπεύθυνη δήλωση για μη συνταξιοδότηση (επισυνάπτεται)
* Αίτηση αναγνώρισης μεταπτυχιακού ή διδακτορικού τίτλου (εφόσον υπάρχει) υπογεγραμμένη από τον αναπληρωτή (επισυνάπτεται)
* Αίτηση αναγνώρισης προϋπηρεσίας (εφόσον υπάρχει) υπογεγραμμένη από τον αναπληρωτή (επισυνάπτεται)